11. ΒΑΣΙΛΙΚΟΝ ΔΙΑΤΑΓΜΑ της 2/27 Μαΐου 1959 Περί καταργήσεως του Ταμείου Προνοίας και Αρωγής υπαλλήλων τέως Ταμείων Εφέδρων Πολεμιστών Κρήτης και ρυθμίσεως των εξ αυτής προκυπτόντων ζητημάτων. Έχοντες υπ’ όψιν: 1)την παρ. 3 του άρθρ. 13 του Νόμ. 3194/55 «περί τροποποιήσεως και συμπληρώσεως της περί Ταμείων Εφέδρων Πολεμιστών Κρήτης κειμένης Νομοθεσίας κλπ.», ως ετροποποιήθη δια του άρθρ. 7 του Νόμ. 3679/1957 και του άρθρ. 33 του Ν.Δ. 3784/1957 και 2)την υπ’ αριθ. 585/1958 γνωμοδότησιν του Συμβουλίου Επικρατείας, προτάσει των Ημετέρων επί της Γεωργίας και Εργασίας Υπουργών, απεφασίσαμεν και διατάσσομεν. Άρθρον μόνον.-1.Το κατά την παρ. 5 του άρθρ. 4 του Α.Ν. 1801/51 Ταμείον Προνοίας και Αρωγής υπαλλήλων Ταμείων Εφέδρων Πολεμιστών Κρήτης καταργείται από της ισχύος του παρόντος. Τα εις την Τράπεζαν της Ελλάδος Χανίων πιστωτικά υπόλοιπα του καταργουμένου Ταμείου εις λογαριασμούς διαθεσίμων και ταμειακών εργασιών και οι παρ’ αυτή φυλασσόμενοι τίτλοι ομολογιών λαχειοφόρου Εθνικού Παραγωγικού Δανείου περιέρχονται δυνάμει του παρόντος εις την κυριότητα των κατωτέρω Ταμείων και μεταφέρονται εις πίστωσιν τούτων. Το Υποκατάστημα της Τραπέζης της Ελλάδος Χανίων, οίκοθεν και δυνάμει του παρόντος, μεταφέρει εις πίστωσιν των κατωτέρω Ταμείων ποσόν ίσον προς τα ογδοήκοντα οκτώ εκατοστά των παρ’ αυτώ καταθέσεων του Ταμείου Προνοίας και Αρωγής Υπαλλήλων Ταμείων Εφέδρων Πολεμιστών Κρήτης και παραδίδει εις ταύτα τα ογδοήκοντα οκτώ εκατοστά των εις την κυριότητα του Ταμείου ανηκουσών και παρ’ αυτώ φυλασσομένων ομολογιών λαχειοφόρου Εθνικού Παραγωγικού Δανείου και κατά τα ως κάτωθι ποσοστά: α)Ποσοστόν τεσσαράκοντα τέσσαρα επί τοις εκατόν εις πίστωσιν του Ταμείου Προνοίας Δημοσίων Υπαλλήλων. β)Ποσοστόν τεσσαράκοντα τέσσαρα επί τοις εκατόν εις πίστωσιν του Ταμείου Αρωγής υπαλλήλων αρμοδιότητος Υπουργείου Γεωργίας. 2.Τα υπόλοιπα δώδεκα εκατοστά των τε καταθέσεων και ομολογιών μεταφέρονται ως κατωτέρω εν παρ. 6 ορίζεται. 3.Το Ταμείον Προνοίας Δημοσίων Υπαλλήλων καθορίζει δι’ αποφάσεων αυτού τα υφ’ εκάστου των κατά το άρθρ.14 του από 27/30 Νοεμ. 1957 Β.Δ/τος «περί ρυθμίσεως της διαθέσεως και διαχειρίσεως των κτημάτων και της εν γένει περιουσίας των Ταμείων Εφέδρων Πολεμιστών Κρήτης κλπ. «εντασσομένων  εις την Υπηρεσίαν Εποικισμού του Υπουργείου Γεωργίας τακτικών υπαλλήλων και κλητήρων καταβλητέα ποσά προς εξόφλησιν των αναδρομικών εισφορών αυτών δια τα έτη της κατά την παρ. 2 του άρθ. 14 του από 27/30 Νοεμ. 1957 Β.Δ/τος προϋπηρεσίας αυτών και πιστώνει την μερίδα εκάστου δι’ επιμερισμού μεταξύ αυτών των περιερχομένων εις το Ταμείον τούτο ποσών εκ των κεφαλαίων του καταργουμένου Ταμείου Προνοίας και αναλόγως των ετών της αναδρομικής εγγραφής και των προς το αυτό Ταμείον υποχρεώσεων εκάστου των υπαλλήλων. Τυχόν χρεωστικά υπόλοιπα προς κάλυψιν των ως άνω αναδρομικών υποχρεώσεων καταβάλλονται υπό των υποχρέων υπαλλήλων δια κρατήσεων εκ των αποδοχών των εις μηνιαίας δόσεις καθορισθησομένας υπό του ως άνω Ταμείου. Τυχόν πιστωτικά υπόλοιπα περιέρχονται εις το Ταμείον τούτο. «4.Ομοίως και το Ταμείον Αρωγής Υπαλλήλων Υπουργείου Γεωργίας, δια του περιερχομένου εις τούτο κατά την παρ. 1 ποσού τακτοποιεί, δι’ αποφάσεώς του, τας μερίδας των εντασσομένων δια το χρονικόν διάστημα από της 28 Ιουν. 1954 χρονολογίας ενάρξεως λειτουργίας του Ταμείου τούτου, μέχρι της 30 Νοεμ. 1957, χρονολογίας μονιμοποιήσεώς των, του χρονικού τούτου διαστήματος θεωρουμένου ως χρόνου πραγματικής ασφαλίσεως εις αυτό. Επίσης, το αυτό Ταμείον πιστώνει και τας μερίδας των, κατά την κατωτέρω παρ. 6, δύο υπαλλήλων της Επιθεωρήσεως τέως Ταμείων Εφέδρων Πολεμιστών Κρήτης δια των ποσών τα οποία κατέβαλον ούτοι, ως εισφοράς, υπέρ του καταργουμένου Ταμείου Προνοίας και Αρωγής Υπαλλήλων Ταμείων Εφέδρων Πολεμιστών Κρήτης δια το αυτό ως άνω χρονικόν διάστημα, καθ’ ο ούτοι κατέβαλον παραλλήλως και τας κεκανονισμένας εισφοράς υπέρ του Ταμείου Αρωγής Υπαλλήλων Υπουργείου Γεωργίας. Η πίστωσις αύτη των μερίδων των δύο υπαλλήλων τούτων, της Επιθεωρήσεως τέως Ταμείων Εφέδρων Πολεμιστών Κρήτης, ενεργείται επί σκοπώ αποσβέσεως δια συμψηφισμού ίσου ποσού χρέους προς το οφειλόμενον υπ’ αυτών εις το Ταμείον Αρωγής Υπαλλήλων Υπουργείου Γεωργίας ποσόν δι’ αναγνώρισιν πλασματικού χρόνου ασφαλισεως εκ της προ της συστάσεως του Ταμείου τούτου προϋπηρεσίας των κατά τας διατάξεις του άρθρ. 7 παρ. 3 του από 13/22.10.56 Β.Δ/τος περί τροποποιήσεως και συμπληρώσεως των από 23/28.6.54 κλπ. Β.Δ/των περί ιδρύσεως Ταμείου Αρωγής υπαλλήλων αρμοδιότητος Υπουργείου Γεωργίας κλπ. (259 Α/1956). (Αντί της σελ. 326,45) Σελ. 326,45(α) Τεύχος 256-023 Εφεδρικά Ταμεία Κρήτης 17.Γ.η.11 Τυχόν απομένον πιστωτικόν υπόλοιπον αποτελεί πόρον του τελευταίου τούτου Ταμείου». Η παρ. 4 αντικατεστάθη ως άνω δια του Β.Δ 656 της 17 Οκτ./2 Νοεμ. 1964 (ΦΕΚ Α΄ 190). 5.Οι ανωτέρω υπάλληλοι δικαιούνται περαιτέρω ν’ αναγνωρίσωσι ως χρόνον ασφαλίσεως εις το Ταμείον εκ της τυχόν προϋπηρεσίας αυτών κατά τας διατάξεις του άρθρ. 14 του από 27.11.1957 Β.Δ/τος, χρόνον μέχρις 20 ετών επί τη καταβολή παρά τούτων των κατά το άρθρ. 7 του από 13/22.10.1956 Β.Δ/τος «περί τροποποιήσεως και συμπληρώσεως των περί Ταμείου αρωγής υπαλλήλων Υπουργείου Γεωργίας διατάξεων» οριζομένων και δια τους υπαλλήλους του Υπουργείου Γεωργίας κρατήσεων και υπό τας εν αυτώ προϋποθέσεις. 6.Τα εν παρ. 2 καθοριζόμενα ποσοστά δώδεκα επί τοις εκατόν των εις μετρητά και ομολογίας του λαχειοφόρου Εθνικού Παραγωγικού Δανείου κεφαλαίων του καταργουμένου Ταμείου περιέρχονται, κατά την εν παρ. 1 καθοριζομένην διαδικασίαν, εις το Ταμείον Προνοίας Δημοσίων Υπαλλήλων και χρησιμοποιούνται δια την τακτοποίησιν των εξ αναδρομής υποχρεώσεων προς τούτο των δυνάμει της τρίτης παραγράφου του άρθρ. 13 του Νόμ. 3194/1955 και του άρθρ. 15 του από 27/30 Νοεμ. 1957 Β.Δ/τος υπαχθέντων εις την Υπηρεσίαν Εποικισμού του Υπουργείου Γεωργίας δύο υπαλλήλων της Επιθεωρήσεως Ταμείων Εφέδρων Πολεμιστών Κρήτης. Ο χρόνος αναδρομικής εγγραφής των υπαλλήλων τούτων εις το άνω Ταμείον δια τα έτη προϋπηρεσίας αυτών εις την Επιθεώρησιν Εφεδρικών Ταμείων Κρήτης και ετέρας Δημοσίας Υπηρεσίας και εις τα Ταμεία Εφέδρων Πολεμιστών Κρήτης και τα δι’ εξόφλησιν των εξ αναδρομής εισφορών και πάσης ετέρας υποχρεώσεως των υπαλλήλων καταβλητέα ποσά καθορίζονται δι’ αποφάσεων του Ταμείου Προνοίας Δημ. Υπαλλήλων. Αι μερίδες αυτών πιστώνονται δι’ επιμερισμού μεταξύ αυτών των περιερχομένων εις το Ταμείον ποσών εκ των κεφαλαίων του καταργουμένου Ταμείου Προνοίας και αναλόγως των ετών αναδρομικής εγγραφής και των προς το Ταμείον Προνοίας Δημοσίων Υπαλλήλων υποχρεώσεων εκάστου υπαλλήλου. Τυχόν χρεωστικά υπόλοιπα προς κάλυψιν των αναδρομικών υποχρεώσεων καταβάλλονται υπό των υποχρέων υπαλλήλων δια κρατήσεων εκ των αποδοχών των εις μηνιαίας δόσεις καθορισθησομένας υπό του ως άνω Ταμείου. Τυχόν πιστωτικά υπόλοιπα περιέρχονται εις το Ταμείον τούτο. Εις τους Ημετέρους επί της Γεωργίας και Εργασίας Υπουργούς ανατίθεμεν την δημοσίευσιν και εκτέλεσιν του παρόντος Δ/τος. Σελ. 326,46(α) 256-024 17.Γ.η.11 Εφεδρικά Ταμεία Κρήτης 